Vandag se sportnuusToetskrieket Dis dag vier van die derde toets tussen Suid-Afrika en Nieu-Seeland in Hamilton en die Proteas is met die rug teen die muur. SA het 314 in sy eerste beurt aangeteken. Kane Williamson het 176 bygedra en Nieu-Seeland antwoord met 489 in sy eerste beurt. ŉ Voorsprong van 165 op die eerste beurt. Die Proteas het vroeg in sy tweede beurt die paaltjies van Dean Elgar en Theunis de Bruyn verloor. Teen 8:30 was SA op 80/5. In die vierde toets tussen Indië en Australië staan sake so ná dag drie: Australië 300 en 137 Indië 332 en 19/0 Indië kort net 87 lopies met 10 tweedebeurt-paaltjies staande om die wedstryd en die reeks te verower. Momentum-eendagreeks En op die plaaslike front is die tweede en derde plek se uitspeelwedstryd in die Momentum-eendagreeks gister in Bloemfontein gespeel. Warriors klop die Knights met 18 lopies en sal Vrydag teen die Titans in die eindstryd speel. Gholf Ná die Wêreld-gholfkampioenskap se Putjiespeltoernooi in Texas lyk die jongste wêreldranglys so: Motorwedrenne Ná die Australiese Formule 1 GP lyk die punteleer so: Moto GP-punteleer Tennis By die Miami Ope het Roger Federer die vierde ronde gehaal deur met 6-3 en 6-4 oor Argentinië se Juan Martin del Potro te seëvier. Rugby Die Sharks se Beast Mtawarira, skrumskakel Cobus Reinach en die veelsydige Curwin Bosch is ingesluit in die Springbok-oefengroep vir die tweede oefenkamp van 2 tot 4 April in Stellenbosch. Superrugby Op die jongste punteleer in die Suid-Afrikaanse groep staan sake so: Varsityrugby In gisteraand se laaste rondomtaliewedstryde het die spanne so gevaar: Sokker Bafana Bafana speel vanaand in ŉ vriendskaplike wedstryd teen Angola. Verskeie spelers sit met beserings en sal dalk nie vanaand in Oos-Londen in aksie wees nie. Bafana het Saterdag vir Guinee-Bissau in Durban met 3-1 geklop.